
Sveti Franjo Saleški 
(24. siječnja) 


Franjo je rođen 1567. u francuskom dvorcu. 
Nakon krštenja, majka je rekla: "Sine, sada si 
prijatelj anđelima, Isusov brat, hram Duha 
Svetoga i član Crkve. Sada moraš zauvijek 
pripadati Bogu." 


Franjo se pričešćivao što je češće mogao. Govorio 
bi: "Isus je učitelj svetosti. Idem k njemu jer 
želim da me nauči kako postati svet. Kakva korist 
od onoga što sam naučio u školi ako ne postanem 
svet?" 


Franjo je postao odvjetnik ali dobio je nadahnuće 
da slijedi Isusa. Želio je ići posvuda u potrazi za 
siromašnima i grešnicima da bi ih pridobio za 
Isusa. 


Franjo je postao svećenik i mnoge je doveo k 
Bogu svojim propovijedanjem i dobrotom. Postao 
je ženevski biskup. Napisao je mnogo knjiga i 
slavi se kao zaštitnik katoličkih pisaca. Umro je 
1622. 


Sveti Toma Akvinski 
(28. siječnja) 


Toma je u Napulju studirao na dominikanskom 
sveučilištu. Poslije studija pristupio je 
dominikancima. Na majčinu zapovijed brat ga je 
uhvatio i dvije godine držao kod kuće. Papa je 
pozvao Tomu u Rim na razgovor. Naredio je 
njegovoj majci i bratu neka ne stoje na putu 
njegovom zvanju. 


Toma se vratio dominikancima koji su ga poslali na 
visoko školovanje u Francusku i Njemačku. Zaređen 
je za svećenika, postao je čuveni naučitelj. Napisao je 
mnogo knjiga o tome što uči Katolička Crkva. 


Zato jer je bio jedan od največih naučitelja, 
proglašen je crkvenim naučiteljem i anđeoskim 
naučiteljem. 


Toma je žarko ljubio Presveti Sakramenat. Dok se 
Toma jednom molio pred velikim raspelom, 
Gospodin ga je pitao: "Toma, dobro si pisao o meni. 
Što želiš za uzvrat?" Toma je odgovorio: 
"Gospodine, želim samo tebe." Umro je 1274. u 47. 
godini. Zaštitnik je katoličkih škola. 

Sveti Izidor Seljak 


(15. svibnja) 


Izidor je rođen u Madridu u Španjolskoj u 
dvanaestom stoljeću. Bio je seljak na imanju nekog 
bogatog Madridskog vlastelina. Nikad nije 
propustio svakodnevnu misu. Susjedi su ga tužili 
njegovom gazdi za zanemarivanje posla zbog mise. 
Izidor je rekao: "Gospodine, znam da sam vam 
sluga ali imam drugog gospodara kojeg sam dužan 
služiti i slušati ga." 


Pripovijedalo se kako je gazda vidio dva stranca 
koji su pomagali Izidoru dok je orao zemlju. Bili 
su to anđeli koje je Bog poslao da pomažu Izidoru 
za uzvrat jer je vjerno išao na misu. 


Izidor je poznat po ljubavi prema siromašnima. 
Nosio im je hranu. Volio je i životinje prema 
kojima je brižljivo postupao. 


Umro je 15. svibnja 1130. Crkva ga časti kao 
zaštitnika seljaka. 


Sveti Ivan Krstitelj 


(24. lipnja) 


Ivan je bio sin svećenika Zaharije. Majka mu se 
zvala Elizabeta, rođakinja Blažene Djevice 
Marije. Marija je došla na tri mjeseca pomažući 
joj prije Ivanovog rođenja. Anđeo Gabrijel 
navijestio je Ivanovo rođenje u Hramu ukazavši 
se Zahariji i rekao mu je da će Ivan pripremiti 
narod na Spasiteljev dolazak. 


Dok je Ivan još bio mladić, živio je godinama u 
pustinji. Na rijeci Jordanu vikao je: "'Činite 
pokoru jer blizu je kraljevstvo nebesko! Ja sam 
glas koji viče u pustinji. Poravnajte put 
Gospodnji." Primali su od njega pokorničko 
krštenje za oproštenje grijeha. 


Jednog dana Ivan pokaže na Isusa: "Evo 
Jaganjca Božjega koji odnosi grijeh svijeta!" I 
kad je Ivan krstio Isusa na Jordanu u znak 
pokorničkog krštenja, Duh Sveti se ukazao u 
obliku goluba i nebeski Otac je rekao: "Ovo je 
moj ljubljeni Sin koji mi je po volji." Kralj 
Herod dao je odsječi glavu Ivanu. 


Sveti Benedikt 


(11. srpnja) 


Benedikt je rođen 480. u rimskoj plemićkoj 
obitelji. Odselio se u Subiaco, gradić u 
planinama, 64 km od Rima. Tri godine živio 
je u špilji na rubu litice. Gavran mu je 
povremeno donosio hranu. 


Pročulo se u narodu o svetom čovjeku. Uskoro 
je više od 140 redovnika živjelo pod njegovim 
vodstvom u samostanu u Subiacu. 
Svakodnevno su molili, krčili zemlju, sijali 
žito, podučavali, hranili siromahe. 
Benediktovo geslo je: "Moli i radi." 


Benedikt je sa svojim redovnicima podigao 
veliki samostan na vrhu brda Monte Cassino 
u Italiji. Postao je dom za tisuće redovnika. 
Propovijedali su po cijeloj Europi. Zovu se 
benediktinci. Danas imaju samostane po 
cijelom svijetu. 


Benedikt je umro pored oltara primivši svetu 
pričest dok su mu redovnici pridržavali ruke 
u molitvi. 

Sveta Klara 
(11. kolovoza) 


Klara je bila grofova kćer. Čula je 
propovijedanje sv. Franje i rekla mu da se želi 
posvetiti Bogu. Sprijateljili su se. 


Klara je odbila udaju u 15. godini. U dobi od 18 
godina napustila je dvorac s još jednom 
drugaricom i u crkvi Gospe od Anđela sastala se 
sa Franjom i njegovom subraćom. U toj maloj 
crkvici primila je grubi vuneni habit, zamijenila 
je pojas ukrašen draguljima sa običnim 
konopcem s uzlovima i posvetila se Bogu pred 
oltarom Majke Božje. 


U staroj kući kod Asiza osnovala je red klarisa. 
Poslije su joj se pridružile majka, sestra i druge 
plemenitašice. Živjele su u molitvi, tišini, radu i 
postu. 


Jednom je neprijatelj Crkve napadao samostan. 
Svetica je pokaznicu s Presvetim Sakramentom 
stavila nad ulaz u samostan. Pomolila se i 
neprijatelj je pobjegao. Umrla je 1253. 


Sveti Bernard 
(20. kolovoza) 


Bernard je rođen u dvorcu u Burgundiji u 
Francuskoj. U ranoj dobi poslan je u najbolje 
škole. Studirao je teologiju i Sveto pismo. Nakon 
majčine smrti, u dobi od 16 godina otišao je iz 
kuće i pristupio u cistercitski samostan. Postao je 
svećenik. Poslali su ga sa dvanaestoricom 
redovnika da osnuju novi samostan, opatiju 
Clairvaux. Bernard je bio glavni opat. 


Siromašni i nemoćni tražili su Bernardovu 
zaštitu; biskupi, kraljevi i Pape tražili su savjet. 
Papa Eugenije zapovijedio mu je da po 
Francuskoj i Njemačkoj propovijeda križarski 
rat. 


Bernard je osnovao mnogo samostana. Iako je 
bio vrlo zaposlen, nikad nije zaboravio da mu je 
glavna dužnost na ovom svijetu provoditi sveti 
život i spasiti dušu. 


Bernard je poznat po svojim spisima i dobio je 

naslov Doktor svete Crkve. Bio je pobožan prema 

Ranjenom Isusu i Djevici Mariji. Umro je 1153. 
I5 

Sveti Augustin 


(28. kolovoza) 


Augustin je rođen 354. u sjevernoj Africi. Otac 
mu je bio poganin koji je htio da mu sin bude 
učen i slabo je mario za njegov značaj. Majka 
mu je bila sv. Monika koja je sina poticala na 
dobar život. 


Augustin je zapao u loše društvo i čitao loše 
knjige. Trinaest godina provodio je opak život. 
Majka se neprestano molila za njegovo 
obraćenje. Jednom dok je čitao poslanice sv. 
Pavla, odlučio je postati kršćanin. Molitve 
njegove majke bile su uslišane. Augustin je u 33. 
postao kršćanin, svećenik u 36. i biskup u 41. 
Cesto je propovijedao i napisao je mnogo knjiga 
kroz 35 godina biskupovanja u Hiponu u 
sjevernoj Africi. 


Augustin je napisao: "Kasno sam te uzljubio, 
ljepoto tako stara i tako nova, kasno sam te 
uzljubio! Naša srca stvorena su za tebe, 
Gospodine i nemirna su dok se ne smire u tebi." 


Sveti Augustin je umro 430. Slavi se kao doktor 
ili naučitelj Crkve i zaštitnik je teologa. 


Sveti Karlo Boromejski 
(4. studenog) 


Karlo je rođen 1538. u plemićkoj obitelji 
Boromeo u dvorcu, grad Arona u Italiji. Kad je 
Karlu bilo samo 22 godine, papa Pio postavio 
ga je za kardinala i nadbiskupa u Milanu. 


Karlo je bio veliki naučitelj i pisac. Pomagao je 
Crkvi u vrijeme kad je Martin Luther otpao od 
Crkve za vrijeme tzv. Reformacije. Mnogo je 
napravio na saboru u Trentu. Osnovao je škole 
za siromašne, bogoslovije, a preko zajednice 
oblata poučavao je svećenike o svetom životu. 


Karlo je gradio i bolnice u kojima je sam dvorio 
bolesnike. Često su ga vidjeli u procesijama s 
konopcem oko vrata za pokoru. Razdijelio je 
sve što je posjedovao i nosio je stari zakrpani 
ogrtač. Za vrijeme velike kuge pohađao je 
bolesne i umiruće. Nastojao je svakodnevno 
prehraniti 60.000 siromaha. 


Karlo je umro 1584. u dobi od 46 godina. 
Zaštitnik je bogoslovija i vjeroučitelja. 

Sveta Franjica Cabrini 
(13. studenog) 


Franjica Cabrini rođena je 1850. u Italiji u obitelji 
s trinaestero djece. Kad joj je bilo osamnaest 
godina, zbog slabog zdravlja nije mogla ići u 
redovnice. Pomagala je roditeljima do njihove 
smrti. Zatim je s braćom i sestrama radila na 
imanju. 


Svećenik je tražio da podučava u školi za djevojke. 
Podučavala je šest godina. Na biskupov zahtjev 
osnovala je misionarski red u čast Presvetog Srca 
Isusova koji se brinuo za siromašnu djecu po 
školama i bolnicama. 


Franjica je pisala papi Leonu XIII koji joj je 
odgovorio: "Idi u Sjedinjene Države, drago dijete. 
Tamo te čeka mnogo posla." 


Stigla je 1889. u Sjedinjene Države sa šest sestara i 
započela rad među Talijanima u New Yorku. 
Primila je američko državljanstvo. Majka Cabrini 
je u 35 godina osnovala je 67 sirotišta, škola i 
bolnica. Bila je prva osoba Američkog 
državljanstva koja je proglašena svetom, 7. srpnja 
1946. 

Sveta Elizabeta Ugarska 


(17. studenog) 


Elizabeta je bila kćer mađarskog kralja. U 
četrnaestoj godini udala se za njemačkog 
princa Ludovika Turingijskog i rodila troje 
djece. 


Pod franjevačkim vodstvom vodila je život u 
molitvi, požrtvovnosti, službi siromasima i 
bolesnima. Nastojeći se poistovjetiti sa 
siromasima nosila je jednostavnu odjeću. 
Svakodnevno bi nosila kruh stotinama 
siromaha. Voljeli su je i zvali: "Draga sveta 
Elizabeta." 


Jednom je Elizabeta gladnima nosila kruh. 
Srela je muža koji je ispod njezinog ogrtača 
vidio samo ruže. 


Nakon muževe smrti Elizabeta je ostala s 
četvero djece. Dijeleći novac siromasima 
radila je da prehrani obitelj jer ju je 
zlostavljala muževljeva rodbina. Primljena je 
u Treći red sv. Franje. Provela je zadnje 


godine života brineći se za siromahe u bolnici. 


Umrla je u 24. godini. Zaštitnica je bolnica. 

Sveta Cecilija 
(22. studenog) 


Cecilija je jedna od najpoznatijih i najcjenjenijih 
rimskih mučenica. Prema legendi bila je mlada 
kršćanka plemenitog roda zaručena za Rimljana 
Valerijana. Obratio se uz nju i podnijeli su 
mučeništvo zajedno s njegovim bratom. 


Zapis iz 4. stoljeća spominje crkvu nazvanu po 
njoj i da joj se blagdan slavio već 545. Legenda o 
njezinoj smrti je vrlo lijepa. 


Cecilija je odbila žrtvovati bogovima. Sudac ju je 
osudio na gušenje parom ali Bog ju je zaštitio. 
Zatim je sudac naredio vojniku da ju smakne 
mačem. Udario ju je tri puta i nije joj odsjekao 
glavu. Pala je teško ranjena i živjela je još tri 
dana. Umrla je 117. nakon što je primila Svetu 
pričest. Cecilija se časti kao zaštitnica crkvene 
glazbe. Poput svakog dobrog kršćanina pjevala je 
u srcu, a ponekad i na glas. Postala je uzor 
crkvenog nauka da je dobra glazba važan 
čimbenik u liturgiji. 

Sveta Katarina Laboure 
(28. studenog) 


Katarina je rođena 1806. u Burgundiji u 
Francuskoj. Bila je deveto od jedanaestero 
djece. Odbila je mnoge bračne ponude 
rekavši: "Našla sam mladoženju na dan Prve 
svete pričesti. Njemu sam se predala." 


Katarina je jednom uzvratila posjetu u 
bolnici koju su vodile sestre milosrdnice. 
Vidjela je sliku sv. Vinka Paulskog. Njegov 
primjer nadahnuo ju je da se brine za 
bolesne i kasnije je imala udjela u radu sv. 
Vinka Paulskog. 


Blažena Djevica Marija triput joj se ukazala i 
tražila da širi pobožnost prema njezinom 
Bezgrešnom Začeću. Rekla je Katarini da 
dade kovati medaljicu, nazvana je 
čudotvornom medaljicom. Na jednoj strani 
medaljice su riječi: "O Marijo, bez grijeha 
začeta, moli za nas koji se tebi utječemo.", a 
na drugoj strani je srce Isusovo i Marijino. 
Ova pobožnost raširena je po cijelom svijetu. 
Katarina je umrla 1876. 

Sveti Franjo Ksaverski 


(3. prosinca) 


Franjo je rođen 1506. u Španjolskoj. Roditelji su 
mu bili plemići. Dali su ga u kolegij Sv. Barbare 
u Parizu gdje je završio za učitelja. Pridružio se 
sv. Ignaciju i četvorici drugova koji su se 
zavjetovali da će raditi na obraćenju duša. 
Osnovali su Družbu Isusovu. 


Prije svećeničkog ređenja u Veneciji brinuo se 
za bolesnike u bolnici. Portugalski kralj tražio je 
šestero misionara koji bi navještali vjeru u 
Indiji. Jedan od njih bio je Franjo. Otputovao je 
u Gou. Pomagao je bolesnicima i podučavao 
vjeronauk u crkvi. Zatim je propovijedao u 
južnoj Indiji i obratio na tisuće pogana. 


Franjo je otplovio u Japan 1549. Tamo su mu se 
pridružili ostali misionari. Tisuće su priveli na 
pravu vjeru. Dok je plovio za Kinu dobio je 
tešku groznicu. Brod je stao na jednom otoku. 
Tamo je umro u kolibi 2. prosinca 1552. 


Sv. Franjo je zaštitnik misionara. Goruče srce 
označava njegovu veliku ljubav prema Bogu i 
dušama. 

Sveti Ivan od Križa 
(14. prosinca) 


Ivan je rođen u Španjolskoj 1542. Roditelji su 
mu bili vrlo siromašni. U dvadesetprvoj godini 
postao je brat laik u Karmelskom samostanu. 
Poglavar ga je poslao na svećenički studij. 


Nakon ređenja sreo je sv. Tereziju Avilsku koja 
mu je rekla da se primi posla na obnovi svog 
reda kako bi bio vjerniji u navještanju i bolji 
Kristov primjer. Postao je prvi nadstojnik 
samostana bosonogih karmelićana i uzeo je ime 
Ivan od Križa. 


Ivan je svetac jer je živio prema Isusovim 
riječima: "Tko hoće ići za mnom, neka se 
odreče sebe i neka uzme svoj križ." Neki 
njegovi redovnici bacili su ga u zatvor. 
Pobjegao je nakon devet mjeseci patnje. 
Zapisao je: "Živi na ovom svijetu kao da nema 
nikoga osim Boga i tvoje duše, tada tvoje srce 
neće robovati niti jednoj zemaljskoj stvari." 


Ivan je umro 1591. Radi svojih spisa i svetosti 
proglašen je naučiteljem Crkve. 

Blažena Djevica Marija, Kraljica 
(22. kolovoza) 


Poslije svetog života i smrti Blažena Djevica 
Marija s dušom i tijelom slavno je uznesena na 
nebo. Njezin sin Isus okrunio ju je za Kraljicu 
neba. 


Sve vrline koje su sveci posjedovali mogu se naći u 
njoj u najsavršenijem obliku. Ona je Kraljica svih 
svetih. 

Dragi roditelji: 

Niz slikovnica sv. Josipa je namijenjena da vam pomogne na ugodan način podučiti djecu 
osnovama katoličke vjere. Knjige u nizu obrađuju jednu ili više tema: (1) crkveni nauk. (2) 
kršćanski život i (3) naše katoličko bogoštovlje (uključujući javne i privatne molitve i 
pobožnosti). Svaka knjiga također sadrži imprimatur (dozvolu za tisak) nadbiskupije New York, 
potvrđujući vam da je sadržaj u skladu s Crkvenim učenjem. 


Ovaj najprodavaniji niz čita i cijeni tisuće djece. Zadubljena su stranicu po stranicu u 
originalne četverobojne slike i jasno otisnuti tekst. U isto vrijeme njihovi mali umovi gutaju 
izneseni nauk na jednostavnom i smjernom jeziku. Neka i vaša djeca također iskuse zadovoljstvo 
i znanje. 

Izdavači. 


Druge knjige u Nizu Slikovnica sv. Josipa. 

Veličanstveni novi nizovi vjerskih knjiga za djecu. prekrasno naslikane u punoj boji i 
jednostavnim rječnikom. Pomoći će djeci u boljem razumijevanju katoličke vjere. Prikladno za 
dom i školu. 


275. Moj Misal u slikama 305 Djela milosrđa 


276. Vjerujem u Boga 306 Moj prvi slikovni rječnik 398 Psalmi za djecu 
278. Sedam sakramenata 307 Knjiga o svecima (3. dio) 399 Slavni ljudi: Stari 
279. Isusova čuda 308 Knjiga o svecima (4. dio) Zavjet 

280. Marija, moja majka 309 Uvijek moli 486 Slavni ljudi: Novi 
281. Andeli 310 Duh Sveti zavjet 


487 Slavne žene u Bibliji 
488 Marijanske dječje 


381 Svakodnevne molitve 
382 Moj prvi katekizam 


282. Bog nas sve voli 
283. Dobri sv. Josip. 


284. Sveta krunica 383 Sv. Martin de Porres molitve . 
285 Isusovi apostoli 384 Osam blaženstava 489 Misa za djecu . 
286 Sv. Franjo Asiški 385 Sv. Patrik 490 Moje prve molitve 


386. Sv. Antun Padovanski 
387 Gospa Fatimska 


287. Deset zapovijedi 
288 Moj prvi molitvenik 


289 Sv. Pavao Apostol 388 Dijete Isus 
290. Sv. Petar Apostol 389 Oče naš i Zdravo Marijo 
291 Isusove prispodobe 390 Gospa Guadalupska 


391 Gospa Lurdska 
392 Idem na ispovijed 
393 Knjiga o svecima (5. dio) 


292 Nasljedujući Isusa 
293 Isus moj prijatelj 
294 Moj dan s Isusom 


295 Knjiga o svecima (1. dio) 
296 Knjiga o svecima (2. dio) 
297 Sv. Elizabeta Ana Seton 


394 Knjiga o svecima (6. dio) 
395 Crkveni propisi 
396 Crkveni sakramenti 


298 Blažena Kateri Tekakwitha 397 Sveta euharistija 
299 Križni put 

301 Isusove gozbe 

302 Isusov nauk 

303 Obećanja Presvetog Srca 

304 Moj život s Bogom 


Svugdje gdje se prodaju katoličke knjige. 


NAZIV ORIGINALA: BOOK OF SAINTS PART 3 


4 me I & d 
1 

“ e r IRA u Cc > Fa x q\ € F. j ra FaRBaY 
JZAREh __* u e PON m 


SID 


Zlatno o blago 1 katoličke vjere 


==. 
SA PICTURE UBEueve 
U:  INGopD 


E CREED 


DURFATHER 
HBVAMARI 


SVUGDJE GDJE SE PRODAJU KATOLIČKE KNJIGE No. 235 


HRVATSKI PRIJEVOD: MILAN KUŠNJAČIĆ, 2022. 


